stanford-oval/wikipedia huggingface dataset:
Salibandyn 6. divisioona (miehet)

| Miesten 6>  divisioona |
| --- | --- |

Laji:  salibandy
Maa(t):   Suomi
Joukkueita:  57
Sarjataso:  8.
Ylempi taso:  5. divisioona
Sivusto:  Alueelliset sarjat
Miesten 6. divisioona on Suomen alin salibandyn sarjataso. Toteuttamisesta vastaa Suomen Salibandyliitto. Miesten 6. divisioonaa pelataan vain Salibandyliiton kahdella alueella: Etelä-Suomessa ja Sisä-Suomessa.
Aiheesta muualla

Suomen salibandyliitto
James Lankford

| James Paul Lankford |
| --- | --- |
 Virallinen muotokuva huhtikuulta 2023.
Yhdysvaltain senaattori Oklahomasta
 3. tammikuuta 2015 – Yhdessä Markwayne Mullinin kanssa  
Edeltäjä:  Tom Coburn
Yhdysvaltain edustajainhuoneen jäsen Oklahoman 5. vaalipiiristä
 3. tammikuuta 2011 – 3. tammikuuta 2015  
Edeltäjä:  Mary Fallin
Seuraaja:  Steve Russell
Henkilötiedot
Syntynyt: 4. maaliskuuta 1968 (ikä 56) Dallas, Texas, Yhdysvallat
Aiheesta muualla
www.lankford.senate.gov
James Paul Lankford (s. 4. maaliskuuta 1968 Dallas, Texas) on yhdysvaltalainen republikaanipoliitikko, joka on edustanut Oklahoman osavaltiota senaatissa vuodesta 2015 lähtien. Aikaisemmin hän toimi edustajainhuoneen jäsenenä vuosina 2011–2015.
Lankford toimi vuosina 1996–2009 baptistisen Falls Creek Youth Camp -nuorisoleirin johtajana. Edustajainhuoneen jäsenenä hän toimi kahdessa komiteassa, jotka vastasivat taloudesta ja hallinnon uudistamisesta. Lisäksi hän johti muun muassa energiapolitiikasta ja terveydenhuollosta vastaavia alikomiteoita. Lankford toimi vuonna 2013 edustajainhuoneen republikaanipoliittisen komitean puheenjohtajana. Hän on naimisissa ja hänellä on kaksi tytärtä.
Aiheesta muualla

Kuvia tai muita tiedostoja aiheesta James Lankford Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat 
Henkilöt:  US Congress 
Muut:  SNAC
Markwayne Mullin

| Markwayne Mullin |
| --- | --- |
 Virallinen muotokuva heinäkuulta 2023.
Yhdysvaltain senaattori Oklahomasta
 3. tammikuuta 2023 – Yhdessä James Lankfordin kanssa  
Henkilötiedot
Syntynyt: 26. heinäkuuta 1977 (ikä 47) Tulsa, Oklahoma, Yhdysvallat
Kansalaisuus:  yhdysvaltalainen
Aiheesta muualla
mullin.house.gov ja mullin.senate.gov
Markwayne Mullin (s. 26. heinäkuuta 1977 Tulsa, Oklahoma, Yhdysvallat) on yhdysvaltalainen republikaanipoliitikko, joka on edustanut Oklahoman osavaltiota Yhdysvaltain senaatissa vuodesta 2023.
Mullin syntyi Tulsan kaupungissa ja varttui pienessä Adairin piirikunnassa, Oklahomassa. Hän päätyi talotekniikkaa pyörittävän perheyrityksen johtoon, kun hänen isänsä sairastui. Hän on naimisissa Christie Renee Rowanin kanssa, ja heillä on kaksi lasta.
Aiheesta muualla

Kuvia tai muita tiedostoja aiheesta Markwayne Mullin Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat 
Henkilöt:  US Congress 
Muut:  SNAC
Seattle Sounders FC

Seattle Sounders FC on yhdysvaltalainen jalkapalloseura Seattlesta Washingtonista. Se perustettiin vuonna 2007, ja sen joukkue on pelannut Major League Soccer -sarjassa kaudesta 2009 alkaen.
Soundersin kotistadion on Lumen Field, jonka yleisökapasiteetti on jalkapallo-otteluissa 37 722. Seuralla on sponsorisopimus Microsoftin ja sen Xbox 360 -brändin kanssa, jotka näkyvät muun muassa pelipaidoissa ja stadionilla. Seuran pääomistaja on elokuvaohjaaja ja -tuottaja Joe Roth, ja jäsenyhdistyksen puheenjohtajana toimii näyttelijä Drew Carey.
Seattle Sounders -nimellä on aikaisemmin pelattu vuosina 1974–1983 North American Soccer Leaguessa ja vuosina 1994–2008 USL First Divisionissa. Uuden MLS-seuran nimivaihtoehtoina olivat alun perin Seattle Alliance, Seattle FC ja Seattle Republic, mutta yleisön suuren kannatuksen vuoksi seura päätyi lopulta vanhaan perinteikkäämpään nimeen. Seattlella on pitkäaikainen kilpailu muiden Pacific Northwest -seurojen Portland Timbersin ja Vancouver Whitecaps FC:n kanssa, joiden kanssa se kilpailee Cascadia Cupista. Seuran tunnuksessa esiintyy Seattlen näkyvin maamerkki, Space Needle -torni. Tunnuksessa seuraa ja sen kannattajia kuvastavat kaksi kilpeä yhdistyvät seuran nimeä kantavan banderollin alle. Värit viittaavat Seattlea ympäröiviin vesiin, metsiin ja vuoristoihin. Nimi "Sounders" viittaa Seattlen viereiseen vesialueeseen nimeltään Puget Sound.
Sounders pärjäsi esikoiskaudellaan 2009 hyvin. Joukkue pääsi heti ensimmäisellä yrittämällä MLS:n pudotuspeleihin sijoituttuaan läntisen konferenssin kolmanneksi. Cup-kilpailu Lamar Hunt U.S. Open Cupissa joukkue eteni mestaruuteen asti. Kilpailun loppuottelussa se voitti D.C. Unitedin maalein 2–1. Samaisiin saavutuksiin on MLS:n laajennusjoukkueista yltänyt vain Chicago Fire. Sounders uusi U.S. Open Cupin mestaruuden kaudella 2010, jolloin loppuottelussa kukistui Columbus Crew maalein 2–1, ja kaudella 2011, jolloin se voitti loppuottelussa Chicagon Firen maalein 2–0. Joukkue voitti MLS Cupin ensimmäistä kertaa vuonna 2016. Joukkue voitti loppuottelussa Toronto FC:n 0-0 (p. 5-4) rangaistuspotkukisan jälkeen. Hyvin menestykkään vuoden jälkeen joukkue voitti myös MLS Cupin vuonna 2019 Toronto FC:tä vastaan maalein 3-1.
Sounders on ensimmäinen MLS-joukkue, joka on voittanut CONCACAF Champions Liigan ja ansainnut paikan FIFA Club World Cupissa.
Joukkue > Kokoonpano

Päivitetty: 19. joulukuuta 2023
Entisiä ja nykyisiä pelaajia

Clint Dempsey
Kelyn Rowe
Nicolás Lodeiro
Jordan Morris
Nouhou Tolo
Raul Ruidiaz
Stefan Frei
Alex Roldan
Cristian Roldan
Xavier Arreaga
Fredy Montero
Danny Levya
Josh Atencio
Abdoulaye Cissoko
Stefan Cleveland
Héber
Will Bruin
Chad Marshall
Andreas Ivanschitz
Fredrik Ljungberg
Osvaldo Alonso
Gustav Svensson
DeAndre Yedlin
Jordy Delem
Albert Rusnak
Roman Torres
Steve Zakuani
Léo Chú
Saavutukset

Lamar Hunt U.S. Open Cup: 2009, 2010, 2011
MLS Cup: 2016, 2019
Cascadia Cup: 2007, 2011, 2015, 2018, 2019, 2021
Aiheesta muualla

Wikimedia Commonsissa on kuvia tai muita tiedostoja aiheesta .
Seuran sivusto (englanniksi)
Anne Mattilan diskografia

| 0 | 1 | 2 |
| --- | --- | --- |
 Anne Mattila Kiuruveden Iskelmäviikko -musiikkitapahtumassa 2018
Julkaisut
| ↙Studioalbumit | 14 |  |
| ↙Kokoelmat | 7 |  |
| ↙Singlet | 47 |  |
| ↙Musiikkivideot | 3 |  |
Tämä artikkeli on suomalaisen iskelmälaulajan Anne Mattilan diskografiasta, joka koostuu 14 studioalbumista, seitsemästä kokoelmasta ja 47 singlestä.
Studioalbumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Tunteita riittää |  Julkaistu: 1999 | – |  |
| Anne Mattila |  Julkaistu: 18. huhtikuuta 2002  Formaatti: CD / digitaalinen  Levy-yhtiö: BMG Finland | #16 | 47 000+ (platinaa) |
| Enkeleitä onko heitä |  Julkaistu: 2. lokakuuta 2003  Formaatti: CD / digitaalinen  Levy-yhtiö: BMG Finland | #5 | 48 000+ (platinaa) |
| Unihiekkaa |  Julkaistu: 25. lokakuuta 2004  Formaatti: CD / digitaalinen  Levy-yhtiö: BMG Finland | #3 | 23 000+ (kultaa) |
| Minun joululauluni |  Julkaistu: 7. lokakuuta 2004  Formaatti: CD / digitaalinen  Levy-yhtiö: BMG Finland | #36 |  |
| Perutaan häät |  Julkaistu: 10. lokakuuta 2005  Formaatti: CD / digitaalinen  Levy-yhtiö: Sony BMG | #4 | 19 000+ (kultaa) |
| Tyynyyn jäljet jää |  Julkaistu: 2. marraskuuta 2006  Formaatti: CD / digitaalinen  Levy-yhtiö: Sony BMG | #11 | 19 000+ (kultaa) |
| Nyt voimme jatkaa |  Julkaistu: 4. lokakuuta 2007  Formaatti: CD / digitaalinen  Levy-yhtiö: Sony BMG | #8 | 17 000+ (kultaa) |
| On siitä aikaa, kun radiota kuunneltiin... |  Julkaistu: 25. syyskuuta 2008  Formaatti: CD / digitaalinen  Levy-yhtiö: Sony BMG | #23 |  |
| Kaikki muu voi mennä |  Julkaistu: 20. elokuuta 2009  Formaatti: CD / digitaalinen  Levy-yhtiö: Sony Music | #8 |  |
| Rakkauden roinaa |  Julkaistu: 5. syyskuuta 2011  Formaatti: CD / digitaalinen  Levy-yhtiö: Sony Music | #15 |  |
| Elämä on lahja |  Julkaistu: 1. maaliskuuta 2013  Formaatti: CD / digitaalinen  Levy-yhtiö: Sony Music | #15 |  |
| Jouluyön hiljaisuus |  Julkaistu: 8. marraskuuta 2013  Formaatti: CD / digitaalinen  Levy-yhtiö: Sony Music | – |  |
| Kuivaa koivua |  Julkaistu: 18. maaliskuuta 2016  Formaatti: CD / digitaalinen  Levy-yhtiö: Sony Music | #19 |  |
| Tie jonka sydän valitsee |  Julkaistu: 26. huhtikuuta 2023  Formaatti:  Levy-yhtiö: A-Musiikkipalvelut Oy |  |  |
Kokoelma-albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Yksinäinen hiekkaranta |  Julkaistu: 1999  Formaatti: CD  Levy-yhtiö: Voice of Scandinavia | – |  |
| Kaikki parhaat – 16 suosituinta hittiä |  Julkaistu: 21. huhtikuuta 2005  Formaatti: CD / digitaalinen  Levy-yhtiö: Sony BMG | – | 15 000+ (kultaa) |
| Maailman onnellisin tyttö |  Julkaistu: 2005  Formaatti: CD | – |  |
| 40 unohtumatonta laulua |  Julkaistu: 16. kesäkuuta 2008  Formaatti: 2CD / digitaalinen  Levy-yhtiö: Sony BMG | #4 |  |
| The Collection |  Julkaistu: 2009  Formaatti: CD  Levy-yhtiö: Sony Music | – |  |
| Legendat |  Julkaistu: 5. heinäkuuta 2013  Formaatti: CD / digitaalinen  Levy-yhtiö: Sony Music | – |  |
| 40 unohtumatonta |  Julkaistu: 2013  Formaatti: CD  Levy-yhtiö: Sony Music | – |  |
Singlet > 1990- ja 2000-luku

| Nimi | Vuosi | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- |
| ”Casablanca / Ystävälle myrskyssä” | 1999 | — | — |  |
| ”Muistojen sillalla” | 1999 | — | — |  |
| ”Tähdet ja kuu” | 1999 | — | — |  |
| ”Onnen amuletti” | 2000 | — | — |  |
| ”Valveuni / Rakkauden kaipuu” | 2000 | — | — |  |
| ”Rakasta mua, pidä tiukemmin / Maailman onnellisin tyttö” | 2000 | — | — |  |
| ”Asfalttiviidakko” | 2001 | — | — | Anne Mattila |
| ”Pienen hetken” | 2001 | — | 10 | Anne Mattila |
| ”Kun syntyy sieluun silta” | 2002 | — | 13 | Anne Mattila |
| ”Sielu salamoi” (Anne Mattila, Anneli Mattila & Janne Tulkki) | 2002 | — | 12 | Anne Mattila |
| ”Valokuva” | 2002 | — | — | Anne Mattila |
| ”Enkeleitä onko heitä” | 2003 | — | 4 | Enkeleitä onko heitä |
| ”Tuhlaajatyttö palaa” | 2003 | — | 15 | Enkeleitä onko heitä |
| ”Kutsuvasti rummut soivat” (Anne ja Anneli Mattila) | 2003 | — | — | Enkeleitä onko heitä |
| ”En tietää mä voi” | 2004 | — | 8 | Unihiekkaa |
| ”Unihiekkaa” | 2004 | — | 7 | Unihiekkaa |
| ”Perutaan häät” | 2005 | — | 3 | Perutaan häät |
| ”Taivaankartta” | 2005 | — | – | Perutaan häät |
| ”Viimeinen kyynel” | 2006 | — | — | Perutaan häät |
| ”Tyynyyn jäljet jää” | 2006 | — | 5 | Tyynyyn jäljet jää |
| ”Kaipuuni on uskomaton” | 2006 | — | 10 | Tyynyyn jäljet jää |
| ”Kun silmät suljen” | 2007 | — | — | Tyynyyn jäljet jää |
| ”Nyt voimme jatkaa” | 2007 | — | 6 | Nyt voimme jatkaa |
| ”Katsees kuin tulta” | 2007 | — | — | Nyt voimme jatkaa |
| ”Hei postimies” (Anne ja siskot) | 2008 | — | — | On siitä aikaa, kun radiota kuunneltiin... |
| ”Käy luonain eilinen” | 2008 | — | — | On siitä aikaa, kun radiota kuunneltiin... |
| ”Kauan niin kauan” | 2009 | — | — | Kaikki muu voi mennä |
| ”Kaikki muu voi mennä” | 2009 | — | — | Kaikki muu voi mennä |
Singlet > 2010-luku

| Nimi | Vuosi | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- |
| ”Sovitaan” | 2011 | — | — | Rakkauden roinaa |
| ”Jakaranda” | 2011 | — | — | Rakkauden roinaa |
| ”Lennetään” | 2012 | — | — | Elämä on lahja |
| ”Elämä on lahja” | 2013 | — | — | Elämä on lahja |
| ”Jouluyön hiljaisuus” | 2013 | — | — | Jouluyön hiljaisuus |
| ”Kuivaa koivua” | 2015 | — | 49 | Kuivaa koivua |
| ”Ihminen” | 2016 | — | 58 | Kuivaa koivua |
| ”Vielä yksi elämä” | 2016 | — | 97 | Kuivaa koivua |
| ”Arjen supermies” | 2018 | — | — |  |
| ”Puulaulu” | 2018 | — | — |  |
| ”Elän tätä elämää” | 2018 | — | — |  |
| ”In The Shadows” | 2018 | — | — | Vain elämää, 9. tuotantokausi |
| ”Carrie” | 2018 | — | — | Vain elämää, 9. tuotantokausi |
| ”Pettymys” | 2018 | — | — | Vain elämää, 9. tuotantokausi |
| ”Vaeltava aave” | 2018 | — | — | Vain elämää, 9. tuotantokausi |
| ”Vuoristorataa” | 2018 | — | — | Vain elämää, 9. tuotantokausi |
| ”Äiti” | 2018 | — | — | Vain elämää, 9. tuotantokausi |
Singlet > 2020-luku

| Nimi | Vuosi | Listasijoitukset> Single-lista | Listasijoitukset> Radio- lista | Albumi |
| --- | --- | --- | --- | --- |
| ”Perfect Day” | 2021 | — | — | Laulu rakkaudelle – Secret Song Suomi |
| ”Vain sinä ja minä” | 2022 | — | 89 |  |
Musiikkivideot

Unihiekkaa (2004)
Elämä on lahja (2013)
Kuivaa koivua (2015)
Aiheesta muualla

Anne Mattilan julkaisuja Discogs-sivustolla
Käärmejumalatar

Minolaisia käärmejumalatarpatsaita noin vuodelta 1600 eaa. Iraklionin arkeologinen museo.
Käärmejumalatar oli mahdollisesti eräs minolaisen uskonnon jumalatar. Hahmo tunnetaan pienistä patsaista, jotka esittävät minolaiseen pukuun pukeutuneita naisia, joilla on käsissään tai vartalollaan käärmeet. Tällaisia patsaita on löydetty lukuisista minolaisaikaista arkeologisista kohteista ja ne ajoittuvat noin vuosille 1600–1100 eaa.
Kyseistä hahmoa on ehdotettu myös papittareksi tai jumalatarta palvovaksi ihmiseksi, mutta tutkijoiden mukaan erityisesti käärmeet ja erään patsaan pään päällä oleva pantteri viittaavat nimenomaan jumaluuteen. Jumalatarhahmo esiintyy kotipyhäköistä löydetyissä pienoispatsaissa, mutta ei koskaan esimerkiksi seinämaalauksissa. Näin jumalatar on mahdollisesti liittynyt juuri kotipyhäkkökulttiin. On myös mahdollista, että niin kutsuttu Käärmejumalatar olisi yhden Suuren jumalattaren tai Äitijumalattaren ilmentymä. Näin se on voinut liittyä hedelmällisyyskulttiin. Käärmeet on mahdollista tulkita niin, että ne ilmentävät ktoonista jumaluutta. Käärmejumalatarta on pidetty yhtenä viitteenä, joka tukisi ajatusta minolaisen uskonnon matriarkaalisuudesta.
Tunnetuimmat käärmejumalatarpatsaat löysi Arthur Evans Knossoksesta vuonna 1903. Ne ajoittuvat noin vuoteen 1600 eaa. ja ovat nykyisin Iraklionin arkeologisessa museossa.
Aiheesta muualla

Kuvia tai muita tiedostoja aiheesta Käärmejumalatar Wikimedia Commonsissa
Tilliapioli

| Tilliapioli |
| --- | --- |

Tunnisteet
IUPAC-nimi:  4,5-Dimetoksi-6-(prop-2-en-1-yyli)-2H-1,3-bentsodioksoli
CAS-numero:  484-31-1
PubChem CID:  10231
SMILES:  O1c2cc(c(OC)c(OC)c2OC1)CC=C
Ominaisuudet
Molekyylikaava:  C12H14O4
Moolimassa:  222.240 g/mol
Tiheys:  1.163 g/cm^3
Tilliapioli eli 3,4-metyleenidioksi-5,6-dimetoksi-1-allyylibentseeni on muun muassa Anethum graveolens -lajista löytyvä apiolin ja pseudotilliapiolin paikkaisomeeri, joka kuuluu allyylibentseenien yhdisteperheeseen. Tilliapioli on MFO-entsyymin inhibiittori samoin kuin piperonyylibutoksidi, eli se toimii hyönteismyrkkynä.
Toksikologia

Tilliapioli ei ole karsinogeeninen Mus musculus -lajissa.
Aiheesta muualla

Human Metabolome Database (HMDB): Dillapiol (englanniksi)
Food Component Database (FooDB): Dillapiol (englanniksi)
Kyoto Encyclopedia of Genes and Genomes (KEGG): Dillapiole (englanniksi)
Dr. Duke's Phytochemical and Ethnobotanical Databases: Dillapiol (englanniksi)
Salibandyn 4. divisioona (miehet)

| Miesten 4>  divisioona |
| --- | --- |

Laji:  salibandy
Maa(t):   Suomi
Joukkueita:  209
Sarjataso:  6.
Ylempi taso:  3. divisioona
Alempi taso:  5. divisioona
Sivusto:  Alueelliset sarjat
Miesten 4. divisioona on Suomen kuudenneksi korkein salibandyn sarjataso. Toteuttamisesta vastaa Suomen Salibandyliitto, joka järjestää sarjat turnausmuotoisesti liiton seitsemällä alueella, jotka on jaettu maantieteellisesti Etelä-, Sisä-, Kaakkois-, ja Pohjois-Suomeen sekä Savo-Karjalaan, Pohjanmaahan ja Länsirannikkoon.
Sarja pelataan turnausmuotoisesti kaksin- tai kolminkertaisena sarjana. Peliaika on 3×15min, joista kolmannen erän kolme viimeistä minuuttia ovat tehokasta peliaikaa.
Aiheesta muualla

Suomen salibandyliitto
C-reaktiivinen proteiini

| --- | --- |


Tunnisteet
Tietokannat
Nimet: CRP
Entrez: 1401
OMIM: 123260
RefSeq: NM_000567
UniProt: P02741
CRP eli c-reaktiivinen proteiini on maksan syntetisoima akuutin vaiheen (ts. akuutin infektion eli tulehduksen) proteiini. Se kuuluu pentameeristen proteiinien ryhmään nimeltä pentraksiinit (engl. pentraxins), ja se muodostuu viidestä samanlaisesta ei-kovalenteilla sidoksilla yhdistyneestä alayksiköstä. Kukin alayksikkö koostuu 206:sta aminohaposta ja on massaltaan 23 017 Da, jolloin koko CRP-molekyylin massa on noin 118 kDaselvennä. CRP-geeni sijaitsee ensimmäisessä kromosomissa (1q21-q23) ja koostuu kahdesta eksonista, joita erottaa yksi introni.
Historia

CRP:n löysivät W.S. Tillett ja T. Francis Jr keuhkokuumepotilaiden seerumista vuonna 1930, jolloin he totesivat – silloin vielä tuntemattoman ja nimeämättömän – CRP:n sitoutuvan pneumokokin kapselin C-polysakkaridiin. C.M. MacLeod ja O.T. Avery havaitsivat vuonna 1943 kyseisen aineen olevan proteiini ja kehittivät termin ”akuutti vaihe”, jolla he tarkoittivat akuuttia infektiota sairastavien potilaiden veren seerumin ominaisuuksia. G. Lofstrom todisti vuonna 1944 akuutin vaiheen proteiinien olevan läsnä sekä akuuteissa että kroonisissa tulehdustiloissa, jolloin CRP todettiin epäspesifiseksi akuutin vaiheen proteiiniksi.
Toiminta elimistössä

CRP:n on todettu sitoutuvan solun erilaisin ainesosiin, kuten polysakkarideihin, lipideihin, nukleiinihappoihin, nukleotideihin sekä kationeihin kuten hepariiniin, protamiiniin ja histoneihin. CRP:n rooli elimistössä on osana luontaista immuniteettia ja vierasaineiden eliminointimekanismia. CRP on klassisen komplementtijärjestelmän aktivoija ja edistää vierasaineiden opsonisaatiota ja fagosytoosia.
Diagnostinen käyttö

CRP on lääketieteessä paljon käytetty kliinisen kemian alaan kuuluva laboratoriokoe, jonka viitealue on yleisimpiä mittausmenetelmiä käyttäen alle 10 mg/l. 
Pois lukien maksa-sairaudet, diagnosoi merkittävässä määrin muut sairaudet. HS-CRP (laser nephometri,uCRP Immunonefelometri )selvennä antaa tarkkoja tuloksia alhaisilla tulehdusarvoilla, erottelukyvyltään jopa  0,04 mg/l ja viitearvot alle 3 mg/l. CRP- ja hsCRP-määritykset voidaan tehdä nykyisin myös pikatestilaitteella kapillaarikokoverinäytteestä, jolloin tulos on käytettävissä heti vastaanottotilanteessa, eikä potilasta tarvitse lähettää laskimoverinäytteenottoon tai odotella laboratoriovastausten valmistumista.
Diagnostinen käyttö > Käyttö tulehdustilojen yhteydessä

CRP:n pitoisuus veressä nousee bakteeri-infektioiden, muiden tulehdustilojen ja kudosvaurion yhteydessä nopeasti, jo muutaman tunnin kuluessa, ja pitoisuus voi kaksinkertaistua alle kahdeksan tunnin välein jopa 1000-kertaiseksi viitealueeseen verrattuna. Maksimitaso saavutetaan tyypillisesti noin 50 tunnissa. CRP nousee yleensä enemmän bakteerin aiheuttamissa tulehduksissa kuin virustulehduksissa, mutta kohonnut CRP ei ole minkään tietyn tulehdustilan merkki. Lievät tulehdukset ja virusinfektiot nostavat CRP:n tyypillisesti noin tasolle 10–50 mg/l, aktiiviset tulehdukset ja bakteeri-infektiot pitoisuuksiin 50–200 mg/l ja vakavat infektiot tai traumat tasolle > 200 mg/l. CRP:n biologinen puoliintumisaika on 19 tuntia, joten tulehduksen rauhoituttua CRP-taso laskee nopeasti. CRP on siis herkkä, mutta epäspesifinen tulehdustilan indeksi. Näin ollen laajakirjoisen antibiootin valintaan käytettäväksi keuhkokuumeessa korkea CRP ei ole järkevä peruste.
CRP-pitoisuuden merkittävää nousua voidaan tavata mm. seuraavissa tiloissa: infektiot, reumakuume, nivelreuma, vaskuliitit, pahanlaatuiset kasvaimet, polymyalgia rheumatica, Reiterin tauti, Crohnin tauti, kudossiirteen hyljintä, lymfooma, sydäninfarkti, akuutti haimatulehdus, palovammat sekä suuret luunmurtumat.
Diagnostinen käyttö > Käyttö sydän- ja verisuonisairauksissa

1990-luvulla on otettu käyttöön uusia, herkkiä CRP:n mittausmenetelmiä, jotka ovat laajentaneet CRP:n diagnostista käyttöä. Jo lievästikin koholla oleva CRP-pitoisuus liittyy lisääntyneeseen aterotromboosin ja sepelvaltimotaudin riskiin eli on ennustetekijä muun muassa sydäninfarktille, aivovaltimotukokselle ja perifeeriselle valtimosairaudelle. Sydäninfarktin riski on eri tutkimusten mukaan suurentunut keski-ikäisillä ja sitä vanhemmilla henkilöillä, jos CRP-pitoisuus ylittää tason 2,1–3,6 mg/l. Syy-yhteys on kuitenkin epäselvä, joten ei olla varmoja, onko kohonnut CRP-pitoisuus sepelvaltimotaudin seuraus vai onko sillä yhteys itse taudin syntymiseen. Erään teorian mukaan paikallinen, lievä krooninen tulehdus voi vaurioittaa verisuonten endoteelia ja aiheuttaa paikallisia verihyytymiä.
CRP:n kolmiulotteinen rakenne.
Alex Padilla

| Alex Padilla |
| --- | --- |

Yhdysvaltain senaattori Kaliforniasta
 20. tammikuuta 2021 – Yhdessä Adam Schiffin kanssa  
Kuvernööri:  Gavin Newsom (nimittäjä)
Edeltäjä:  Kamala Harris
Kalifornian 24. Secretary of State
 5. tammikuuta 2015 – 18. tammikuuta 2021  
Edeltäjä:  Debra Bowen
Seuraaja:  James Schwab (vt.)
Henkilötiedot
Syntynyt: 22. maaliskuuta 1973 (ikä 51) Los Angeles, Kalifornia, Yhdysvallat
Puoliso:  Angela Monzon (vih. 2012)
Lapset:  3
Tiedot
Puolue:  demokraatit
Uskonto:  roomalaiskatolisuus
 Nimikirjoitus
Aiheesta muualla
www.padilla.senate.gov
Alejandro ”Alex” Padilla (s. 22. maaliskuuta 1973 Los Angeles, Kalifornia, Yhdysvallat) on yhdysvaltalainen poliitikko, joka on toiminut Yhdysvaltain senaattorina Kaliforniasta tammikuusta 2021 lähtien. Kuvernööri Gavin Newsom nimitti hänet tehtään Kamala Harrisin erottua tehtävästä ennen varapresidentiksi tulemista. Ennen senaattiin nimitystä Padilla toimi Kalifornian valtiosihteerinä vuosina 2015–2021. Hän on demokraattisen puolueen jäsen.
Aiheesta muualla

Kuvia tai muita tiedostoja aiheesta Alex Padilla Wikimedia Commonsissa
Padillan viralliset kotisivut
| Auktoriteettitunnisteet  |
| --- | --- |
Henkilöt:  US Congress 
Muut:  SNAC
Rauli-Pertti Sabelli

| Rauli-Pertti ”Ralle” Sabelli> Henkilötiedot |
| --- | --- |
Koko nimi:  Rauli-Pertti Sabelli
Syntynyt: 2. lokakuuta 1931 Turku
Kuollut: 7. tammikuuta 2012 (80 vuotta)
Ammatti:  näyttelijä
Rauli-Pertti Sabelli (2. lokakuuta 1931 Turku – 7. tammikuuta 2012) oli suomalainen näyttelijä.
Ura

Rauli-Pertti Sabellin vanhemmat olivat merikapteeni Nils Sabelli ja Alli Sabelli. Hän aloitti uransa näyttelijänä Turun kaupunginteatterissa 1955–1961 ja jatkoi Tampereen Teatterissa 1961–1963. Vuosina 1963–1965 Sabelli toimi Suomen Kansallisoopperan laulajana ja vuodesta 1965 aina vuoteen 1990 hän näytteli Turun kaupunginteatterissa.
Sabelli antoi omia lauluiltojaan ja ohjasi oopperoita. Hänen teatteriroolejaan olivat esimerkiksi Narri (Kuningas Lear), Marek (Marek-parka), Valère (Saituri), Orfeus (Orfeus manalassa), Benvolio (Romeo ja Julia) ja Haimon (Antigone).
Sabelli lauloi tenoripääosat näytelmissä Lemmenjuoma, Lentävä hollantilainen ja Sevillan parturi.
FC Twente

FC Twente on jalkapalloseura Enschedestä, Alankomaista. Seuran edustusjoukkue pelaa maan korkeimmalla sarjatasolla Eredivisiessä, jonne se nousi keväällä 2019 pelattuaan yhden kauden toisella sarjatasolla. Sen kotistadionina toimii 30 000-paikkainen De Grolsch Veste.